Атэізм у Беларусі

Атэізм у Беларусі — сукупнасць грамадзян і нефармальных аб’яднанняў, якія ўсведамляюць сябе нерэлігійнымі. Згодна з Канстытуцыяй краіны, Беларусь з’яўляецца свецкай дзяржавай, дзе рэлігія аддзелена ад дзяржавы.Канстытуцыя РБ. Раздзел 1, артыкулы 4, 12, 16. Раздзел 2, артыкул 31.

 Гісторыя 

Першым беларускім атэістам лічыцца Казімір Лышчынскі, які напісаў трактат «Аб неіснаванні бога».

Асаблівую папулярнасць атэізм у Беларусі набыў у часы БССР, пасля «Дэкрэта аб аддзяленні царквы ад дзяржавы і школы ад царквы», які падпісаў Уладзімір Ленін. Затым дэкрэт страціў сілу ў 1990 годзе.

Прэзідэнт Беларусі Аляксандр Лукашэнка, паводле яго ўласных слоў, з’яўляецца праваслаўным атэістам, але, нягледзячы на гэта, ён хацеў арганізаваць сустрэчу Папы Рымскага і Патрыярха Рускай праваслаўнай царквы на тэрыторыі Беларусі. На гэта Патрыярх адказаў адмовай. Прэзідэнт патлумачыў свой учынак тым, што хацеў зрабіць Беларусь «святой зямлёй».

У 2013 годзе у ходзе сацапытання высветлілася, што толькі 4 % беларусаў лічаць сябе атэістамі, 8 % не адносяць сябе ні да якога веравызнання, і 3 % не змаглі адказаць.Опрос: лишь 4 % белорусов считают себя атеистами 

У 2016 годзе каля 250 жыхароў Віцебска аказалі супраціў пабудове праваслаўнага храма на тэрыторыі парку. Гэта магло сур’ёзна нашкодзіць парку і гістарычнай каштоўнасці месца.Около 250 витеблян подписали письмо к президенту с просьбой не строить собор в парке 

У 2016 годзе было праведзена новае сацапытанне сярод дарослага насельніцтва краіны. У ходзе сацыялагічнага даследавання адзначылі, што вераць у Бога 63,5 % апытаных жыхароў рэспублікі, яшчэ 5 % — у звышнатуральныя сілы. Не змаглі адназначна вызначыць сваё стаўленне да веры 22 % апытаных, а 8,5 % паказалі, што не з’яўляюцца вернікамі.Вераць у Бога 63,5 % жыхароў Беларусі, яшчэ 5 % — у звышнатуральныя сілы

Катэгорыя:Атэізм
Катэгорыя:Рэлігія ў Беларусі